ตามหัวข้อเลยค่ะ พอดีมีเพศสัมพันธ์กับแฟนเวลาประมาณรึงแล้วพอดีถุงยางแตกค่ะแต่ว่าแตกข้างนอกตอนกำลังจะสอดใส่ ประจำเดือนยังไม่มาเลยค่ะ หรือเป็นเพราะกินยาคุมฉุกเฉินของเดือนที่แล้วมั้ยคะ ยังงี้จะท้องรึเปล่าคะ
สวัสดีค่ะ FoAm Mt,หากใส่ถุงยางอนามัย แล้วถุงยางแตกข้างนอกช่องคลอด โดยที่ยังไม่ได้สอดใส่เข้าไปนช่องคลอด โอกาสที่จะตั้งครรภ์ก็ไม่มีค่ะ แต่หากเป็นกรณีที่สอดใส่เข้าไปในช่องคลอด และมีการหลั่งน้ำอสุจิออกมา แล้วถุงยางอนามัยแตก ก็จะมีโอกาสตั้งครรภ์ได้ค่ะหากกังวลว่าจะมีการตั้งครรภ์หรือไม่ ก็ให้ตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น และการที่ประจำเดือนยังไม่มา ก็อาจเกิดจากผลของยาคุมฉุกเฉินที่ทานไปก่อนหน้านั้นได้ หรืออาจเกิดจากสาเหตุอื่นๆ ร่วม เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็จะมาในที่สุดค่ะ